Entertaining Father Stone

Το "**Entertaining Father Stone**" είναι το δεύτερο επεισόδιο της κωμωδίας καταστάσεων του Channel 4, *[[Father Ted]]*.

Ο Άρθουρ Μάθιους ξεκινά αυτό το επεισόδιο δηλώνοντας ότι η ιδέα για τον πατέρα Στόουν προήλθε από έναν «φίλο» ενός φίλου ο οποίος έμενε με αυτόν τον φίλο κατά την διάρκεια των διακοπών του και συνήθιζε να «κλέβει» στο γκολφ. Αυτό το άτομο είχε την ικανότητα να κυριαρχεί και να καταστρέφει την ατμόσφαιρα ενός δωματίου. 

## Σύνοψη
Ο Τεντ ανακοινώνει στον τρομοκρατημένο Ντούγκαλ ότι ο πατέρας Πολ Στόουν (Μάικλ Ρέντμοντ) τους έχει επισκεφθεί για τις διακοπές του. Τα τελευταία έξι χρόνια, ο πατέρας Στόουν επισκέπτεται το ενοριακό σπίτι. Είναι παθολογικά βαρετός και εντελώς ανίκανος να συνομιλήσει, δίνοντας το πολύ μονοδιάστατες απαντήσεις και κυριαρχώντας στο δωμάτιο με τις αμήχανες παρατεταμένες σιωπές του. Για να προσπαθήσει να τον εμποδίσει να έρθει, ο Τεντ του είπε απίστευτα ψέματα, αλλά αυτά δεν κατάφεραν να τον αποτρέψουν.

Ακόμα και μετά την άφιξη του πατέρα Στόουν, ο Τεντ και ο Ντούγκαλ βρίσκουν δικαιολογίες για να τον αναγκάσουν να φύγει από το σπίτι, όμως ο Στόουν προσφέρεται να μείνει ανεξάρτητα από τις συνθήκες. Αφού ο πατέρας Στόουν μένει στο πάρτι γενεθλίων του Τεντ, τρεις εβδομάδες αργότερα, καθιστώντας την κατάσταση αμήχανη για όλους τους καλεσμένους, ο Τεντ προσεύχεται στον Θεό να ξεφορτωθεί τον Στόουν με όποιον τρόπο μπορεί. Την επόμενη μέρα, ο Τεντ και ο Ντούγκαλ πηγαίνουν στο γήπεδο γκολφ, Crazy Golf Course, εν μέσω μιας καταιγίδας, νομίζοντας ότι αυτό είναι καλύτερο από το να περιφέρονται γύρω από τον πατέρα Στόουν. Ωστόσο, ο πατέρας Στόουν τους έχει ακολουθήσει μέχρι εκεί. Ο Τεντ προτείνει στον πατέρα Στόουν να δοκιμάσει να παίξει γκολφ. Καθώς σηκώνει το μπαστούνι, ο πατέρας Στόουν χτυπιέται από κεραυνό.

Στο τοπικό νοσοκομείο, ο πατέρας Στόουν είναι σε κατάσταση σοκ. Βρίσκεται όρθιος, κρατώντας ακόμα το μπαστούνι του γκολφ και δεν αντιδρά σε κανένα ερέθισμα. Φτάνουν οι γονείς του και η γιαγιά του από την πλευρά της μητέρας του. Η γιαγιά του προειδοποιεί ιδιωτικά τον Τεντ λέγοντάς του ότι ξέρει τι κάνει, ενώ η μητέρα του τού μιλάει για το πόσο ανυπομονούσε ο πατέρας Στόουν να επισκεφθεί το Κράγκι Άιλαντ, δείχνοντας μια εικόνα του Τεντ και του πατέρα Στόουν την οποία ζωγράφισε ο τελευταίος. Ο Τεντ νιώθει πολύ ένοχος επειδή προσευχήθηκε για να φύγει ο πατέρας Στόουν και φοβάται ότι η γιαγιά του φαίνεται να ξέρει τι έκανε. Ο Τεντ αρχίζει να προσεύχεται δίπλα στο κρεβάτι του πατέρα Στόουν, λέγοντας ότι ο Πολ μπορεί να μείνει για όσο θέλει και πως θα τον φροντίσει «για το υπόλοιπο των ημερών του». Μετά από λίγο, ο πατέρας Στόουν ανακτά τις αισθήσεις του και είναι ξανά ο παλιός του εαυτός, δίνοντας μονολεκτικές απαντήσεις. Τελικά, στον πατέρα Στόουν, όπως είχε υποσχεθεί, έχει επιτραπεί να μείνει στο Κράγκι Άιλαντ. Ένα αχνό χαμόγελο εμφανίζεται στο πρόσωπό του.

## Παραγωγή
Ο τίτλος του επεισοδίου είναι ένα λογοπαίγνιο με το όνομα του θεατρικού έργου *[[Τα Γούστα του Κυρίου Σλόαν]]* του θεατρικού συγγραφέα Τζο Όρτον. Η εικόνα την οποία ζωγραφίζει ο πατέρας Στόουν με τον εαυτό του και τον Τεντ μπορεί να φανεί στον τοίχο του σαλονιού, σε επόμενα επεισόδια. Υπάρχει ένα μικρό σφάλμα συνέχειας σε αυτό το επεισόδιο, η βιντεοκάμερα JVC η οποία δόθηκε στον Τεντ και τον Ντούγκαλ ως δώρο στο επόμενο επεισόδιο μπορεί να φανεί πάνω από την τηλεόραση.

Ο Μάθιους κάνει μια σύντομη εμφάνιση ως καλεσμένος στο πάρτι γενεθλίων του Τεντ. Αυτό το επεισόδιο είναι το αγαπημένο του προαναφερθέντος και για αυτό του δόθηκε η εξέχουσα θέση να προβληθεί ως το δεύτερο επεισόδιο της σειράς. Ο χαρακτήρας του πατέρα Στόουν είναι βασισμένος σε έναν άντρα ο οποίος επανειλημμένα πήγαινε ακάλεστος σε δύο φίλους του Μάθιους. Σύμφωνα με τον Μάθιους, ο επισκέπτης ανυπομονούσε να δει το ζευγάρι, αλλά ποτέ δεν έκανε καμία προσπάθεια να είναι καλή παρέα. 

Ο Λάινχαν και ο Μάθιους συγκρούστηκαν με το τμήμα σκηνοθεσίας σε αυτό το επεισόδιο. Αυτό έγινε επειδή οι σεναριογράφοι ήθελαν τα νοσοκομεία και τα αστυνομικά τμήματα της σειράς να είναι σύγχρονα, σε αντίθεση με τα περίχωρα του Κράγκι Άιλαντ, όμως στην τελική έμοιαζαν εξίσου αγροτικά και παραμελημένα.

Η Κέιτ Μπίντσι, η ηθοποιός η οποία υποδύθηκε τη μητέρα του πατέρα Στόουν, είχε αρρωστήσει λίγο πριν το ξεκίνημα των γυρισμάτων. Η παραγωγή δεν είχε αρκετό χρόνο για να βρει κάποια να την αντικαταστήσει και κατέφυγε στην επιλογή της Πολίν ΜακΛιν για τον ρόλο. Η ΜακΛιν ήταν έτοιμη να παίξει τον ρόλο την ημέρα των γυρισμάτων, ωστόσο, η Μπίντσι ανάρρωσε την τελευταία στιγμή και μπόρεσε να παίξει τον ρόλο. Οι σεναριογράφοι αργότερα σημείωσαν ότι θα «την έβγαζαν καθαρή» αφού η κυρία Ντόιλ δεν είχε εμφανιστεί σχεδόν καθόλου μέχρι αυτό το σημείο της σειράς, αλλά ότι θα ήταν «το πιο περίεργο πράγμα στον κόσμο» σε επαναλαμβανόμενες προβολές.

## Παραπομπές


## Εξωτερικοί σύνδεσμοι
* 

Κατηγορία:Επεισόδια Father Ted